cyanic-selkie/wikianc huggingface dataset:
Stormflo
Drivkrefter
Bølgehøyden og stormfloen er begge påvirket av hvor grunt vannet er og utformingen av havbunnen. Grunt vann fører til høyere bølger og stormflo enn dypt vann. Årsaken til dette er at stormfloen på dypt vann kan spre seg nedover i dypet, mens den over grunt vann bare kan vokse i høyden og blir så drevet mot land av vinden fra uværet. Topografien spiller også en viktig rolle for hvor alvorlig en stormflo kan bli. Områder som ligger mindre enn et par meter over havnivå er særlig utsatt for stormflo.
Vern mot stormflo
Etter Nordsjøflommen i 1953, som tok mange liv i Nordvest-Europa, så man at det var nødvendig med forebyggende arbeid for å verne seg mot stormfloer. Disse verna er åpne for fri passasje, men lukkes når området er truet av stormflo. Nederland, der store landområder ligger lavere enn havoverflaten og som ble hardt rammet av Nordsjøflommen i 1953, har mange slike vern.
Ski-VM 1985
Ski-VM 1985 ble arrangert 16. – 27. januar i Seefeld i Østerrike. Hopp, stor bakke ble arrangert i Innsbruck.
Total Drama Island
Total Drama Island er en amerikansk–canadisk animert TV-sesong som gikk på Cartoon Network fra 2008 til 2009. Den er første sesong i Total Drama-serien. Serien ble skapt av Jennifer Pertsch og Tom McGillis.
Ski-VM 1985
Det ble konkurrert i 13 øvelser, av disse var det 4 lagøvelser. Norge tok 15 av 39 medaljer, mens Finland vant 9 medaljer. Anette Bøe ble den mestvinnende utøveren med fire medaljer, to gull, en sølv og en bronse. Grete Ingeborg Nykkelmo tok også fire medaljer, en gull, en sølv og to bronse.
Menn
15 km
30 km
50 km
4 x 10 km stafett
Kvinner
5 km
10 km
20 km
4 x 5 km stafett
Kombinert
Lagkonkurranse (Normalbakke K90/3x10 km)
Skihopping
Normalbakke K90
Stor bakke K109
Lagkonkurranse stor bakke K109
Kromosom 3
Kromosom 3 er ett av de 23 kromosomparene hos mennesker. Kromosom 3 er det tredje største menneskelige kromosomet. Mennesker har normalt to versjoner av dette kromosomet, ett fra hver av foreldrene. Dette kromosomparet dekker omtrent 200 millioner basepar som er byggematerialet til DNA. Kromosom 3 står for nesten 6,5 % av den totale mengden DNA i cellene.
Identifiseringen av genene på hvert kromosom har i lang tid blitt sett på som ett av de viktigste forskningsområdene, og blitt viet mye tid og resursser. Siden forskere bruker forskjellige metoder til å identifisere genene, har man ikke klart å stadfeste ett nøyaktig antall gen. Det er antatt at kromosom 3 inneholder omtrent 2000 gen.
Korpvasselva
Korpvasselva (også kalt Korpelva, nordsamisk: Gáranasjohka) er ei elv i Sør-Varanger kommune i Finnmark. Den er ei sideelv til Jakobselva og renner fra Korpvatnet til Langvatnet. Elva er 4,5 kilometer lang.
Elva har sin fjerneste kilde i et lite tjern sørøst for Midtfjellet. Herfra renner elva, som her kalles Oterbekken, mot nordøst ned til Korpvatnet. Etter Korpvatnet kalles den Korpvasselva og renner rolig videre østover gjennom Korpmyran, før den faller ned dalsida til munningen i Jakobselva på vestsida av Langvatnet, rundt 23 kilometer sør for Grense Jakobselv.
Jakobselv-vassdraget ble i 1980 vernet mot kraftutbygging i Verneplan II for vassdrag.
Berit von der Lippe
Berit von der Lippe (født 1944) er en norsk medie- og kommunikasjonsforsker. Hun er professor emeritus ved Handelshøyskolen BI. Hun forsker blant annet på kjønnsroller og -stereotypier i medias fremstilling av saker.
Rolf Pape
Rolf Arne Pape (født 11. november 1929) er en norsk tidligere tennisspiller.
Han vant seks NM-gull i perioden 1952–1954.
Filaret av Kyiv
Filaret (ukrainsk Філарет, russisk Филарет; borgerlig navn Mykhajlo Antonovytsj Denysenko [ukrainsk Михайло Антонович Денисенко] resp. Mikhail Antonovitsj Denisenko [russisk Михаил Антонович Денисенко]; født 23. januar 1929 i Blagodatne, Ukraina) er den tidligere russisk-ortodokse metropolitten av Kyiv (1966–1992), som nå er overhodet for en konkurrerende kirke, den ukrainsk-ortodokse kirke (Kyiv-patriarkatet) (1995–d.d.). Som sådan innehar han tittelen patriark av Kyiv og hele Rus-Ukraina.
Liv og virke
Filaret ble munk i 1950, presteviet i 1951 og bispeviet i 1962. I 1966 ble han – som den første ukrainskfødte på over 150 år – utnevnt til russisk-ortodoks erkeepark av Kyiv og Galicia og eksark av Ukraina. Som innehaver av en av Moskva-patriarkatets viktigste bispetitler ble han samtidig fast medlem av kirkas hellige synode. To år senere ble Filaret opphøyd til metropolitt. I sin tid som leder for den russisk-ortodokse kirke i Ukraina forsvarte han kirkas enhet og undertrykte andre kirker, som den ukrainsk-katolske kirke og den ukrainske autokefale ortodokse kirke.
Etter patriark Pimens død i 1990 var Filaret én av tre kandidater (og forhåndsfavoritt) til patriarken av Moskva og hele Russland, men tapte valget mot metropolitt Aleksej av Leningrad. Filaret stilte seg deretter i spissen for bevegelsen for å få oppretta en selvstendig kirke i et selvstendig Ukraina. Et kirkemøte i 1991, der alle ukrainske bispedømmer og klostre var representert, vedtok enstemmig at den ukrainske kirka skulle bli autokefal, og Filaret dens primas. Den russisk-ortodokse kirke behandla den ukrainske søknaden om autokefali på et bispemøte i 1992, men avslo den. På det samme møtet ble Filaret anklaga for diverse forhold som gjorde ham uskikka som biskop (bl.a. samboerskap), og han gikk med på å trekke seg.
Tilbake i Kyiv trakk Filaret tilbake sin erklæring om å gå av, fordi den var gitt under press. Den russisk-ortodokse kirke innkalte imidlertid til et ukrainsk mot-kirkemøte i Kharkiv, der Volodomyr Sabodan ble valgt til Filarets etterfølger. Filarets tilhengere gikk derpå sammen med den ukrainske autokefale ortodokse kirke under patriark Mstyslavs ledelse, for å danne den ukrainsk-ortodokse kirke (Kyiv-patriarkatet). Også den nye kirka ble leda av Mstyslav, mens Filaret fungerte som patriarkens stedfortreder. Den russisk-ortodokse kirke reagerte ved å degradere Filaret til munk, dvs. frakjenne ham bispe- og prestetittelen.
Patriark Mstyslav døde allerede året etter, hvorpå de to kirkene som hadde vært under hans ledelse, igjen brøt med hverandre. Volodymyr Romanjuk ble ny patriark av den ukrainsk-ortodokse kirke (Kyiv-patriarkatet), og Filaret fortsatte som hans stedfortreder. Etter Volodymyrs død i 1995 ble Filaret valgt til den tredje patriarken av Kyiv og hele Rus-Ukraina. Den russisk-ortodokse synoden ekskommuniserte Filaret i 1997 for «skismatisk virksomhet». Den ukrainsk-ortodokse kirke (Kyiv-patriarkatet) anser denne beslutninga, som degraderinga fem år tidligere, for ugyldig.
Stokkeelva
Stokkeelva renner fra Ringsjøen i Snertingdal i Gjøvik kommune, østover til Mjøsa ved Redalen. Vannføringen i vassdraget er ikke regulert, men det er et kraftverk ved Høgfallet om lag 2,5 kilometer opp fra Mjøsa, som utnytter elvas naturlige vannføring.
Stokkeelva har også en tynn bestand av storørret, men det er bare de nederste 300 meter av elva som er tilgjengelig for ørreten fra Mjøsa.
Øyvind Alapnes
Øyvind Alapnes (født 16. november 1976) er daglig leder i Tromsø Idrettslag.
Ebert-Groener-pakten
Ebert-Groener pakten var en overenskomst mellom Friedrich Ebert i egenskap av formann i SPD og medlem av Rat der Volksbeauftragten, og general Wilhelm Groener på vegne av Tysklands generalstab (Oberste Heeresleitung). Avtalen, som innebar en felles aksjon mot venstreradikale politiske grupperinger, ble inngått 9. november 1918 under novemberrevolusjonen, to dager før den offisielle avslutningen av første verdenskrig.
Øyvind Alapnes
Han var tidligere hoveddommer i den norske Eliteserien, da med klubbtilhørighet i Finnsnes IL. Han har hatt flere lederstillinger i Nordic Choice Hotels. I februar 2021 ble han daglig leder i eliteserieklubben Tromsø Idrettslag.
Ebert-Groener-pakten
Ebert begrunnet avtalen med at den skulle sikre en ryddig overgang fra monarki til demokrati. Overenskomsten stabiliserte den nye Weimarrepublikken som var vokst fram av revolusjonen. På lang sikt forhindret den imidlertid en demokratisk reform av det monarkivennlige og republikkfiendtlige Reichswehr, som beholdt den fulle og hele kommando over det væpnede styrker.
CSG (datagrafikk)
Constructive solid geometry (CSG) er en teknikk som brukes for å lage 3D-modeller ved å sette sammen komplekse overflater og former med boolske operasjoner. Ofte vil modeller laget med CSG kunne se svært kompliserte ut, men egentlig bare bestå av kombinasjoner av enklere basisformer.
Faunus
Faunus var skogens gud i romersk mytologi. Han var motstykket til den greske guden Pan. Faunus vernet om skoger, marker og gjetere. I romertiden ble det hvert år holdt to fester til hans ære. Han var barnebarn av Saturn, og far til Latinus.
CSG (datagrafikk)
Et alternativ til CSG kan være å bruke polygonbaserte modeller.
Øyvind Alapnes
I juli 2005 hadde han sin første internasjonale dommeroppgave på seniornivå, da han var fjerdedommer i en europacupkamp i Georgia, mellom hjemmelaget FC Torpedo Kutaisi og hviterussiske FC BATE Borisov.
Faunus
Betydning
Navnet Fannus kan bety «vennlig», fra latin favere, eller «taleren» fra fari.
Faunus i latinsk litteratur
Eldre litteratur skiller ikke alltid Faunus, Pan og Silvanus fra hverandre. I latinsk litteratur er Faunus kjent som gud over skog og sletter, eller en tidligere konge av Roma. Utenom dette blir lite sagt om hans religiøse karakter.
Øyvind Alapnes
Frem til februar 2018 var han styreleder i Troms Fotballkrets og medlem av breddekomiteen til Norges Fotballforbund, og ble deretter medlem av breddeutvalget i samme forbund.
CSG (datagrafikk)
Virkemåte
De enkleste former for faste objekter kalles primitiver. Dette kan for eksempel være sylindere, prismer, pyramider, kuler og kjegler. Mengden primitiver vil avhenge av hva slags programvare man bruker. Noen programmer tillater CSG på kurvede objekter, mens andre ikke har slik funksjonalitet.
Det sies at et objekt er konstruert med primitiver ved hjelp av ulike operasjoner. Disse operasjonene er typisk de boolske settoperasjonene: union, snitt, differanse, samt geometriske transformasjoner.
Faunus
Faunus og Lupercalia
Ifølge Ovid ble Faunus introdusert til Roma I 196 f.kr. Det ble bygget et tempel til ære for ham på øyen Tibur (Tivoli). Fattige bønder ble presset til å betale for tempelets kostnader, og et nytt ry ble lagt på myten om ham.
Både prester og krønikere fikk tak i karakteren Faunus, og gjorde sitt ytterste for å robbe hans sanne natur som gud over skog, kveg og gjetere. Han ble til Rex Aborginium og den tredje på listen over mytiske konger av Latium. Men prestene fikk problemer med å temme Faunus. Han ble nemlig ikke gjenkjent blant det romerske folket i Lupercalia, slik prestene hadde planlagt. Det gav heller ingen politisk effekt å skape legender rundt hans vesen.
CSG (datagrafikk)
Virkemåte
Et primitiv kan typisk beskrives med en funksjon som tar inn et antall parametere; for eksempel kan en kule beskrives med koordinatene til sitt senterpunkt, og en radius.
Bruk av CSG
CSG har flere praktiske bruksområder. Spill- og grafikkmotorer som Quake-motoren og Unreal-motoren bruker CSG. CSG er også brukt i nesten all DAK-programvare. CSG er populært fordi det lar modellereren lage svært komplekse modeller ved hjelp av enkle operasjoner og grunnformer.
Faunus
Faunus og Lupercalia
Cincius Alimenus var mannen som skapte legender om Kong Evander og Lupercalia i forbindelse med Faunus. Senere var Ovid den eneste kilden til å assosiere dem med hverandre.
CSG (datagrafikk)
Bruk av CSG
En av fordelene til CSG er at det er enkelt å garantere at modellene man lager er faste, eller vanntette, hvis alle grunnformene også er vanntette. Dette kan være en svært viktig egenskap når modellene skal brukes innenfor til produksjon av maskindeler og lignende.
Faunus
Faunus og Lupercalia
Faunus sammenlignes til tider også med Inuus (Fructifier).
Slekt
I A classical manual står det at Faunus var den tredje kongen over aborginerne i Italia, og barnebarn av Saturn og sønnen til Picus og Venilia. Andre teorier påpeker at han kan ha vært sønn av Mars eller Mercury og Night (Marcury ble ofte kalt Faunus av Latinerne). Han var også far til Kong Latinus, gjeteren Acis, Tarquitus, Dryas og Maia.
Som konge var han mild, og gjorde en god jobb innenfor landbruk, derfor fikk han en egen plass blant gudene etter sin død. Sammen med sin kone Fauna, ble han hedret som profetienes gud. Det egentlige tempelet som var viet ham da han levde, lå på fjellet Cælius. Faunus reiste i tillegg et tempel til ære for Pan ved foten av fjellet Palatine.
CSG (datagrafikk)
Bruk av CSG
En annen nyttig egenskap er at man enkelt kan sjekke om et punkt er inni eller utenfor objekter laget med CSG. Et punkt kan ganske enkelt sjekkes mot de underliggende primitivene, og de boolske operasjonene utført på disse. Denne egenskapen kan blant annet utnyttes ved bruk av ray tracing.
Faunus
Slekt
I myter eller historiske kilder hvor han blir tilbedt som sønnen til Mercury og Night, blir Faunus representert som en satyr.
Festivaler
Hovedfestivalen Faunalia Rustica foregikk den 5. desember. Faunus hadde også en mindre kjent festival den 5. februar.
Tyrnyauz
Tyrnyauz (russisk: Тырныауз) er en by i republikken Kabardino-Balkaria i Russland. Den ligger i dalføret til elva Baksan i Nord-Kaukasus, rundt 60 km vest for Naltsjik. Innbyggertall: 20 376 (est. 2006), 21 092 (folketelling 2002), 30 800 (folketelling 1989).
Faunus
Festivaler
Probus skrev engang at, akkurat som Kalends i hver måned var viet Juno, og alle Ides var viet Jupiter, så tilhørte Nones Faunus. Så hele perioden fra Nones Februalis til Lupercalia kan en gang i tiden ha vært viet Faunus.
Ri Nam-sil
Ri Nam-sil (født 13. februar 1994) er en nordkoreansk fotballspiller. Under Sommer-OL 2012 i London deltok hun for landet sitt der laget hennes ble utslått i gruppespillet.
Faunus
Festivaler
Festen som foregikk 15. februar hvert år, sies også å være viet Faunus, men her er kildene svært usikre, og flere navn forveksles med hverandre. Vesentlig er det også å bemerke seg at tempelet som ble bygget til Faunus i år 196 f.kr på Tiberøya, også ble bygget til ære for Iupiter (Veiovis).
Chawanmushi
Chawanmushi (茶碗蒸し) er en japansk slags eggestand som i regelen spises som forrett.
Grunnlaget for den dampkokte retten er en krydret og pisket eggeblanding med soyasaus, dashi (suppe), katsuobushi (fiskestykker) og mirin (søt risvin). Som regel benyttes hønseegg, men vaktelegg er også populære. Før kokingen i en skål eller fat tilføyes det dessuten hønsekjøttstykker eller reker foruten sopp og persille.
Den ferdige eggekremen spises som regel med skje i Japan. Den kan spises både varmt og kaldt. Som kaldmat kalles den også for tamago tofu. Tilføyes det udon-nudler, kaller man retten odamaki mushi eller odamaki udon.
Tyrnyauz
Byen ble grunnlagt som en bosetning ved en wolframgruve og -foredlingsanlegg, som fremdeles er hovedarbeidsgiver i området.
Byen ligger langs hovedruten for klatreekspedisjoner til Elbrus, og er et viktig forsyningspunkt for turer inn i Elbrus-området.
I juni 2001 ble byen rammet av en kraftig flom og jordskred. Boligblokker ble begravd i gjørme opp til fjerde etasje. Det finnes ingen pålitelige tall for antall omkomne og skadede. Byen hadde pr 2004 stort sett kommet seg etter skadene, men sporene etter raset er fremdeles synlige.
Leptotyphlini
Leptotyphlini er en gruppe av biller som hører til familien kortvinger (Staphylinidae). Denne gruppen er representert med tallrike arter i Mellom- og Sør-Europa, men finnes ikke nord for Østerrike.
Utseende
Bittesmå (0,8-2,1 millimeter), slanke, blekt fargede (gjerne rødlige) kortvinger. Disse billene bærer preg av sitt underjordiske levesett. Øyne og flygevinger mangler helt. Kroppen er lang og tynn, jevbred, hodet forholdsvis stort med korte antenner. Pronotum og dekkvinger er ganske små, bakkroppen lang og smal. Beina er korte.
Levevis
Disse billene lever dypt nede i jorda og kommer sjelden til overflaten. De fleste av de kjente artene lever i områder med middelhavsklima. Det har blitt spekulert i at årsaken til at gruppen mangler i Nord-Europa er at de ennå ikke har vandret inn etter siste istid, da disse billene trolig har ganske dårlig spredningsevne.
Canada under Sommer-OL 1996
Canada under Sommer-OL 1996. 304 sportsutøvere, 152 menn og 151 kvinner fra Canada deltok i tjuefem sporter under Sommer-OL 1996 i Atlanta. Canada kom på 21.-plass med tre gull-, elleve sølv- og åtte bronsemedaljer. Friidrettsutøveren Charmaine Crooks var Canadas flaggbærer under åpningsseremonien.
Loven om tilbakevending
Loven om tilbakevending (hebraisk:, ḥok ha-shvūt; engelsk: Law of Return) er en israelsk lov, opprinnelig fra 1950, da minnene etter andre verdenskrig og holocaust fortsatt var friske, som gir alle som er jøder, av jødisk avstamning, og deres ektefeller retten til å immigrere til Israel og få statsborgerskap.
Hans-Christian Mathiesen
Hans-Christian Mathiesen (født 11. april 1965) er en dansk offiser (generalmajor i Hæren).
Loven om tilbakevending
Loven
Den 5. juli 1950 vedtok Knesset, Israels parlament, punkt 5710-1950 Loven om tilbakevendig. Etterfølgende lovgivning om innvandringssaker kom med nasjonalitetsloven av 1952. Disse to lovgivningen kombinerer religion, historie, nasjonalisme og demokrati, på en unik måte for Israel. Tilsammen gir lovgivningen spesielle rettigheter til jøder med det mål å forenkle innvandring til jødenes nedarvede hjemland.
Hans-Christian Mathiesen
Mathiesen gikk inn i det danske forsvaret i 1984, ble sekondløytnant i 1985 og premierløytnant i 1989. Som leder steg han i gradene fra troppssjef til brigadesjef. I 2003–2006 var han kommunikasjonssjef i Forsvarskommandoen og medvirket i dokumentarprogrammet K-notatet. Han var sjef for Hærstaben fra 2014 til 2018.
Loven om tilbakevending
Loven
Loven om tilbakevendig erklærer at Israel ikke bare utgjør et hjem for innbyggere i staten, men også til alle medlemmer av det jødiske folk overalt – om de så lever i fattigdom og frykt for forfølgelse eller i velstand og trygghet.
Hans-Christian Mathiesen
Nepotisme-saken
Mathiesen er dømt i en straffesak hvor han var tiltalt for embedsmisbruk og grov pliktforsømmelse. Saken, som ble ført for byretten i Viborg, startet den 4. mai 2020. Det falt dom i saken den 19. mai 2020. Byretten idømte Mathiesen 60 dager ubetinget fengsel. Han anket på stedet. Hans forsvarer mente at det kun var tale om mindre forseelser, som kunne håndteres disiplinært.
Loven om tilbakevending
Loven
Loven gir rett til tilbakevending til de født jøder (ved å ha en jødisk mor eller bestemor), de av jødisk ætt (ved å ha en jødisk far eller bestefar) og de som konverterer til jødedommen (ortodoks, reform, eller konservative trosretninger – ikke sekulære – selv om reforme og konservative konverteringer må finne sted utenfor staten, i likhet med sivile ekteskap)
Mening
Tilbakevendingsloven ga rettslig grunnlag for en av sionistbevegelsens målsetninger – å skaffe en løsning til det jødiske folks problem ved gjenopprettingen av et hjem for det jødiske folk i Eretz Yisrael, Israels land. I tilbakevendingsloven setter Staten Israel sionistbevegelsens «bekjennelse» i praksis, som lovet i Israels selvstendighetserklæring og anerkjent av Folkeforbundet i 1922, når det ble pålagt Storbritannia å etablere et jødisk nasjonalhjem, og av FN i FNs delingsplan for Palestina av 1947, som lå til grunne for etableringen av Israel som en uavhengig jødisk stat.
Hans-Christian Mathiesen
Nepotisme-saken
Saken oppstod da nettmediet Olfi.dk den 18. oktober 2018 avslørte at opptakskriteriene var blitt endret. OLFI hadde gravet i saken i over et år.
Pressens behandling av saken førte i oktober 2018 til at Forsvarets Auditørkorps iverksatte etterforskning. Den 24. oktober ble Mathiesen fritatt for tjeneste som sjef for Hærstaben. Ved en rokade ble han 1. september 2019 plassert i et «midlertidig stillingsnummer» i Forsvarskommandoen. Den 19. mai 2020 ble Mathiesen idømt 60 dager ubetinget fengsel, og 24. august 2020 ble straffen skjerpet til fengsel i tre måneder.
Loven om tilbakevending
En religiøs og kulturell visjon
Jødisk innvandring til Eretz Israel (Israels land) ble ikke bare sett på som en oppfyllelse av en religiøs kulturell visjon, men ble skildret som det eneste levedyktige valget for jøder som søkte tilflukt fra antisemittisk forfølgelse. Mens andre stater hadde nektet masseinnvandring av jødiske flyktninger arbeidet sionisttilhengerne i Palestina med en påtakelig politisk virkelighet ut fra lengselen etter et jødisk hjemland, og fremsatte det som et presserende middel for en fortsatt overlevelse.
Arnljot Eggen
Arnljot Eggen (født 13. august 1923, død 4. februar 2009 i Oslo) var en norsk lyriker og lærer, bosatt i Oslo.
Eggen debuterte i 1951 med diktsamlingen Eld og is, og han utgav senere en rekke diktsamlinger. Han bidro også med andre typer litteratur, blant annet ungdomsbøker, viser og gjendiktninger av utenlandske lyrikere.
Arnljot Eggen skrev på både bokmål og nynorsk. Han er onkel til Eystein Eggen.
I 1970-årene ble han knyttet til ml-bevegelsen og Arbeidernes kommunistparti. Hans politiske ståsted ble reflektert i hans diktning, og han var en pioner innen politisk teater i Norge. Han hadde også en spalte i avisen Klassekampen.
Hørespill
To av Eggens barnehørespill ble utgitt på Samlaget (1975)
Anne Welle-Strand
Anne Welle-Strand (født 1948 i Stockholm) er en norsk utdanningsforsker og pedagog. Hun er professor emerita ved Handelshøyskolen BI. Welle-Strand har PhD fra Stockholms Universitet. Ved BI er hun professor i utviklingsstudier og mikrofinans, hun var også direktør for BIs senter for mikrofinans. Tidligere har hun arbeidet for UNESCO.
Welle-Strand er datter av forfatter og motstandsmann Erling Welle-Strand.
DJ Erot
Tore Andreas Kroknes, kjent som DJ Erot (født i 10. september 1977, død 13. april 2001 i Oslo) var en norsk musiker. Kroknes døde 23 år gammel, han hadde en medfødt hjertefeil.
Filippinenes flagg
Filippinenes flagg er delt i blått over rødt og har en hvit trekant basert på dukens stangside. I trekanten er det plassert tre gule stjerner i hvert hjørne og i midten står det en sol. Filippinenes nasjonalflagg stammer fra uavhengighetskampen og ble tegnet av general Emilio Aguinaldo i eksil i Hongkong i 1897. Herfra ble flagget brakt til Filippinene der det først ble benyttet som et politisk flagg av selvstendighetsforkjempere. Flagget ble innført i 1898, men fra 1907 til 1919 var det forbudt av USA som kontrollerte øyene fram til selvstendigheten i 4. juli 1946. Flagget er i forholdet 1:2.
DJ Erot
Bakgrunn
Kroknes ble født i Ålborg i Danmark, og vokste opp på Nordås i Bergen. Han var kjæreste med Anne Laila Berge Strand, og sammen drev de prosjektet "Annie", som siden ble Berge Strands artistnavn. Annie hedret Kroknes på sitt tredje album, Dark Hearts. Albumet ble kåret til "Beste pop-album i 2020" av amerikanske Billboard.
Filippinenes flagg
Solen er et frihetssymbol. Den er tegnet med åtte stråler og dette representerer provinsene som gjorde opprør mot Spania, de opprinnelige koloniherrene. Stjernene i flagget står for det tre hoveddelene av Filippinene, nærmere bestemt Luzon, Mindanao og Visayas. Det er også knyttet symbolikk til flaggets farger. Den hvite trekanten skal symbolisere fred og renhet, blått skal representere patriotisme, og rødt skal stå for mot.
Samme flagg benyttes som nasjonalflagg, statsflagg og orlogsflagg. En særegenhet er knyttet til Filippinenes flagg: Når landet er i krig, snus flagget slik at den røde stripen er øverst og dette benyttes da som landets krigsflagg på land og orlogsflagg til sjøs.
DJ Erot
Musikk
Sammen med Anne Laila Berge Strand, slapp de to låtene The Greatest Hit, som Kroknes mikset som DJ Erot. Den ble sluppet i 1999. Her samples Madonnas låt "Everybody". Dette medførte internasjonal oppmerksomhet for paret. "The Greatest Hit" ble siden tatt med på "Annie" sin debut-utgivelse "Anniemal" i 2004, da som "Greatest Hit".
Kroknes var en del av den såkalte Bergensbølgen rundt år 2000, sammen med blant andre Kings of Convenience og Röyksopp.
Tamagoyaki
Tamagoyaki (卵焼き) er en japansk omelett laget på egg, dashi (buljong), sukker, soyasaus og iblant pipeløk. Tamagoyaki skåret i rektangulere biter brukes gjerne i matretten sushi, der biten plasseres på edikkmaksatt ris.
Guillaume Gille
Guillaume Gille (født 12. juli 1976 i Valence) er en fransk håndballtrener og tidligere håndballspiller, fra 2020 landslagssjef for Frankrike. Fra 2016 til 2020 var han assistenten til Didier Dinart på det franske herrelandslaget.
Gille er ridder av Æreslegionen.
Klubb
Han spilte som bakspiller på det tyske laget 2002–2012. Han har en yngre bror, Bertrand, som også var profesjonell håndballspiller, og som han spilte sammen med både på klubblag og på landslaget.
Landslag
Gille debuterte på det franske landslaget 26. november 1996. Han spilte på laget som vant VM 2001, EM 2006, OL 2008, VM 2009, EM 2010 og OL 2012. Han har dessuten bronsemedaljer fra VM 2003, VM 2005 og EM 2008.
Tamagoyaki
Tilberedelse
En masse av egg krydres med soyasaus, mirin og sukker, hvorav de to sist n3vnte gir retten et søtt preg. En annen variant, der det brukes dashi, kalles for dashimaki tamago. Den meget flytende deigen blir dere6ter stekt i tynne lag på en firkantet stekepanne. Når massen begynner å stivne, blir omeletten sammenklappet tre gange5 fra den ene side som en rull, og et ytterligere lag eggemasse blir lagt på pannen idet den fly5ende masse også må løpe under den til siden liggende rulle. På denne måte blir omeletrullen rullet fra side til side flerer gange og blir dermed stadig tykkere.
Den perfekte form er oppnådd når rullen er blitt firkantet, og skiven kan brukes som pålegg til nigiri-sushi. Omelettrullen blir snittet i stykker på tvers, så det mønster som er oppstått på den ene siden under stekingen blir synlig. Til anvendelse i en bento blir den fortsatt varme omelet5 rullet i sushimåtte før man skjærer den. Derved bliv mønst3ret presset på måtten, noe som der gir en ytterligere optisk tiltalende effekt. Til bruk som fylt i futo-maki (tykke sushiruller) blir massen brakt til å stivne i et tykt lag og dere5ter snittet i tykke strimler.
En lignende eggemasse bakes i Japan til meget tynne omeletter som brukes til å innvikle små lunser eller snittes i tynne strimler til dekorative formål. Dette kalles usuyaki tamago (det vil si tynt stekte egg).
Haaken Christensen
Haaken Andreas Christensen (født 16. februar 1924, død 11. april 2008) var en norsk kunsthistoriker og gallerist. Christensen tok magistergraden i kunsthistorie ved Universitetet i Oslo i 1956, med en avhandling om Gustave Courbet, kalt «Gustave Courbet i lys av sin samtids kunstkritikk». I 1961 startet han opp sitt eget galleri i Oslo, Galleri Haaken, som et av Norges første kommersielle gallerier for samtidskunst. Galleriet spilte en sentral rolle i norsk kunstliv på 1960- og 1970-tallet, og stilte jevnlig ut arbeider av fremstående norske kunstnere som Knut Rose, Johs. Rian, Ole Rinnan, Gunnar S. Gundersen og Jens Johannesen.
I 2003 åpnet Sal Haaken, en ny fløy ved Henie Onstad kunstsenter på Høvikodden, som et resultat av samarbeid mellom Christensen og kunstsenteret. Christensen finansierte bygget, og det var inkludert i planene at fløyen skulle huse Christensens private kunstsamling etter hans død. Etter en uoverensstemmelse med kunstsenteret om driften av Sal Haaken endret Christensen denne planen, og testamenterte hele samlingen, til en anslått verdi av 200 millioner kroner, til den ideelle organisasjonen Leger uten grenser.
Haaken Christensen utga også to bøker: En gallerists erindringer: Innfall og novellette (1985) og Olivier Debré: Debré og Lærdal (1991).
Christensen var ridder av den franske Ordenen for kunst og litteratur.
Maxwells forskyvningsstrøm
Maxwells forskyvningsstrøm oppstår når et elektrisk felt varierer med tiden. Selv om den ikke er en vanlig elektrisk strøm som beskriver transport av fysiske ladninger, skaper den likevel et magnetisk felt på samme måte som denne. Ved kjennskap til det elektriske forskyvningsfeltet kan den beregnes fra den partialderiverte
som gir den tilsvarende strømtettheten i hvert punkt. Forskyvningsstrømmer kan derfor forekomme overalt hvor tidsvariable, elektriske felt opptrer og derfor også i vakum.
Maxwell innså nødvendigheten av forskyvningsstrømmen  i 1861, og den fikk sin endelige form i 1864 i hans ferdigstilling av Maxwells ligninger. Det er denne strømmen som gir opphav til elektromagnetiske bølger og dermed forklarer hva lys og mange andre elektromagnetiske fenomen er.
Matematisk utledning
For en stasjonær strømtetthet kan det magnetiske feltet B = μ H hvor μ er permeabiliteten,  beregnes i hvert punkt r fra Ampères sirkulasjonslov
hvor ifølge Gauss' lov ρ = ∇⋅D  er den elektriske ladningstettheten i hvert punkt. Ved å benytte denne sammenhengen, kan derfor sirkulasjonsloven utvides til
slik at kontinuitetsligningen er automatisk oppfylt da ∇⋅(∇ × H) = 0. Her er siste ledd på høyre side Maxwells forskyvningsstrøm JD. Den opptrer på akkurat samme måte som strømmen J av elektriske ladninger.
Generelt kan man skrive forskyvningsfeltet som D = ε0E + P  hvor ε0  er den permittiviteten til vakum og P er den elektriske polarisasjonen i materialet feltene befinner seg i. Forskyvningsstrømmen tar da formen
Mens siste leddet på høyre side representerer strømmen som skyldes forskyvning av bundne ladninger i det polariserte materialet, er det første leddet uavhengig av slike ladninger og er direkte gitt ved det elektriske feltet. Det er den avgjørende delen av forskyvningsstrømmen og den som det er vanskeligst å ha en fysisk forståelse av.
Fysisk begrunnelse
I sine første betraktninger rundt nødvendigheten av en forskyvningsstrøm, benyttet han seg av en mekanisk model for det elektromagnetiske feltet. I denne modellen var det magnetiske feltet tenkt som virvler i gjensidig rotasjon som drev elektriske strømmer mellom seg. Forskyvningsstrømmen er da et tillegg til disse som tilsvarer at virvlene er elastiske og kan derfor til en viss grad deformeres.
Senere i sitt store arbeid A treatise on electricity and magnetism fra 1873 hadde han i stor grad forlatt denne modellen og beholdt bare ligningene som han tidligere hadde utledet ved dens hjelp. Her ble det i stedet gitt en mer fysisk begrunnelse for eksistensen av forskyvningsstrømmen.
Med dette for øye kan man betrakte oppladning av en kondensator bestående av to parallelle plater. Den blir da tilført en strøm I som øker med tiden. Det medfører at elektriske ladninger bygges opp på platene slik at det elektriske feltet mellom dem øker. Man kan nå beregne magnetfeltet rundt den elektriske ledningen utenfor kondensatoren fra sirkulasjonsteoremet ved å omgi den med en integrasjonssirkel med radius r. Hvis denne sirkelen er omkretsen til en sirkelformet flate S1, vil det gjennom flaten gå en total strøm som er akkurat I. Magnetfeltet er derfor bestemt ved ligningen 2π rB = μ0I som gir
Herav følger også at magnetfeltet ikke bare utenfor ledningen har denne verdien, men at det også eksisterer et sirkulært magnetfelt utenfor kondensatoren med samme verdi. Mellom platene er det ikke konstant, men kan beregnes ved å anta at det elektriske feltet der er uniformt konstant. Har platene radius a, er den delen av forskyvningsstrømmen som en sirkel med radius r < a omslutter, gitt som. Sirkulasjonloven gir da på samme måte magnetfeltet
mellom platene. Det er null i sentrum r = 0 av kondensatoren og går kontinuerlig over i feltet utenfor. Når kondensatoren er fullt ladet, opphører strømmen og magnetfeltet blir null.
Elektromagnetiske bølger
I vakum uten elektriske strømmer og ladninger gjelder Faradays induksjonslov ∇ × E = - ∂B/∂t  sammen med ∇⋅E = ∇⋅B = 0. Ved å ta curl av den første ligningen hvor man kan benytte den vektoranalytiske identiteten ∇ × (∇ × E) = ∇ (∇⋅E) - ∇ 2E  sammen med Maxwell-ligningen ∇ × H = ∂D/∂t  som inneholder forskyvningsstrømmen hvor og, blir resultatet bølgeligningen
hvor
er lyshastigheten i vakum. Det magnetiske feltet oppfyller samme ligning. At elektromagnetiske bølger skulle bevege seg med lysets hastighet, overbeviste Maxwell at hans ligninger var korrekte og at han hadde funnet en forklaring på hva lys virkelig er.
Et tilsvarende verdi for hastigheten til elektromagnetiske bølger var funnet noe tidligere av Gustav Kirchhoff som ikke kjente til forskyvningsstrømmen. Men da han benyttet seg av ladningsbevarelse i form av kontinuitetsligningen som er ekvivalent med denne, kunne han likevel komme frem til et lignende resutat.
Kimmeriere
Kimmeriere (akkadisk: gimirru; gresk: Κιμμέριοι, Kimmérioi) var nomadisk rytterfolk fra oldtiden av indoeuropeisk opprinnelse. I henhold til Herodot kom de opprinnelig fra nord for Kaukasus og Svartehavet i hva som i dag er Ukraina og sørvestlige Russland på 700- og 600-tatlet f.Kr. Assyriske kilder plasserer dem dog i hva som i dag er Aserbajdsjan i år 714 f.Kr. Det antas at kimmerierne skal ha bosatt seg på Krimhalvøya fra 700-tallet f.Kr., men de ble fordrevet derfra av skyterne på 600-tallet f.Kr. En liten gruppe kimmerier som søkte tilflukt i Krimfjellene på halvøyas sørlige del levde dog videre og ble senere kjent som tauriere. De ga det antikke navnet kirmiske Bosporos for sundet mellom Svartehavet og Azovhavet, og som skiller Kertsjhalvøya på Krim i vest fra Tamanhalvøya i øst.
Forskning
I henhold til den greske historikeren Herodot som skrev på 400-tallet f.Kr., var kimmerierne bosatt i området nord for Kaukasus og ved Svartehavet i løpet av 700- og 600-tallet f.Kr. i hva som i dag er Ukraina og Russland. Arkeologen Renate Rolle og andre har argumentert for at ingen har demonstrert arkeologiske bevis for tilstedeværelsen av kimmerierne i de sørlige delene av Russland, eller andre steder.
Forskere på 1800- og 1900-tallet hadde kun Herodots fortelling å bygge på, men med Henry Layards oppdagelser av de kongelige arkiver i Ninive og Nimrud har gjort det mulig å forske på et nytt kildemateriale som er flere århundrer tidligere enn Herodot. De assyriske arkeologiske nedtegnelser viser kimmerierne og at landet Gamir var lokalisert ikke langt fra Urartu, (et kongedømme i jernalderen som var sentret rundt innsjøen Van på det armenske høylandet), sør for Kaukasus. Militære etterretningsrapporter til Sargon II av Assyria på 700-tallet f.Kr. har beskrevet kimmerierne som bosatt på områder sør for Svartehavet.
Opprinnelse
Opprinnelsen til kimmerierne er således uklar. De er generelt antatt å ha vært beslektet med enten iransk eller trakiske språkgrupper, eller i det minste ha blitt styrt av en iransk elite.
I henhold til Herodot levde kimmerierne antagelig i området nord for Svartehavet, men forsøk på å definere deres opprinnelige hjemland mer nøyaktig ved arkeologiske midler, eller selv å fastsette en datering for deres utvisning fra deres land av skyterne har ennå ikke vært vellykket. I nyere forskning har det akademiske miljø hatt tilgang til kilder eldre enn Herodot, eksempelvis etterretningsrapportene til kong Sargon, og merket seg at disse identifiserte kimmerierne levde sør framfor nord for Svartehavet.
Noen få steler i stein har blitt funnet i Ukraina og i nordlige Kaukasus og disse har blitt knyttet til kimmerierne og tømmergravkulturen (eller Srubnakulturen). De er i en stil som klart skiller seg fra både senere skytiske steler og tidligere steler fra Jamnakulturen og Kemi Oba-kulturen.
Historiske redegjørelser
De første historiske nedtegnelsene av kimmerierne kom i assyriske annaler med opptegnelser for året 714 f.Kr. Disse beskriver hvordan et folk kalt for Gimirri hjalp styrkene til Sargon II av Assyria til å beseire kongedømmet Urartu. Deres opprinnelige hjemland ble kalt for Gamir eller Uishdish, noe som kan synes å ha vært en bufferstat til Mannae. Den senere greske geografen Klaudios Ptolemaios plasserte den kimmeriske byen Gomara i denne regionen. Etter erobringene til Kolchis og Kaukasisk Iberia på det første millennium f.Kr., kom kimmerierne også til å bli kjent som Gimirri på georgisk. I henhold til georgisk historikere, spilte kimmerierne en innflytelsesrik rolle i utviklingen av begge kulturene i Kolchis og Kaukasisk Iberia. Dagens moderne georgiske ord for helt, გმირი, gmiri, er avledet fra ordet Gimirri. Det viser til kimmeriere som bosatte seg i området etter den innledende erobringene.
En del moderne forskere hevder at gruppen «kimmeriere» også omfattet leiesoldater som assyrerne kjente som Khumri, og som hadde blitt flyttet dit av Sargon. Senere greske redegjørelser beskriver kimmerierne som tidligere å ha bodd på steppene mellom elvene Tyras (Dnestr) og Tanais (Don). Greske og mesopotamiske kilder har navngitt flere kimmeriske konger, blant annet Tugdamme (Lygdamis påg resk; midten av 600-tallet f.Kr.) og Sandakhshatra (slutten av 600-tallet f.Kr.).
Et «mytisk» folk som også ble kalt for kimmeriere er beskrevet i Bok 11,14 av Homers Odysseen og skal ha levd bortenfor Okeanos i et land av tåke og mørke på ytterkanten av verden og ved inngangen til Hades. Mest sannsynlig er denne beskrivelsen uten tilknytning til kimmerierne ved Svartehavet.
I henhold til Historier av Herodot (ca. 440 f.Kr.), hadde kimmerierne blitt forvist fra steppene av skyterne. For å sikre seg begravelser i sine forfedres hjemland delte de kongelige seg i to grupper og kjempet mot hverandre til døden. De øvrige kimmerierne gravla deres lik langs elven Tyras og flyktet fra skyternes framferd over Kaukasus og inn i Anatolia og et nære østen. Deres utstrekning synes å ha strukket seg fra Mannae østover gjennom de mediske bosetningene i Zagrosfjellene, og sørover så langt som Elam.
Assyriske nedtegnelser av innvandringen til kimmerierne som deres tidligere kong Sargon II ble drept i kamp mot dem i 705 f.Kr. Kimmerierne ble således nedtegnet for å ha erobret Frygia i 696-695 f.Kr, noe som fikk den frygiske kong Midas til å ta gift framfor å bli tatt levende av dem. I 679 f.Kr. under styret til Asarhaddon av Assyria, angrep de Kilikia and Tabal under their new ruler Teushpa. Asarhaddon beseieret dem i nærheten av et sted som kalles «Hubushna».
I enten 654 eller 652 f.Kr. – den nøyaktige datoen er uklar – angrep kimmerierne kongedømmet Lydia, drepte den lydiske kongen Gyges og gjorde store ødeleggelser av den lydiske hovedstaden Sardis. De kom tilbake etter ti år under styret til Gyges' sønn Ardys II; denne gangen erobret de byen med unntaket av den indre festningen. At Sardis kunne falle var et betydelig sjokk for de andre maktene i regionen; de greske poetene Kallinos og Arkhilokhos nedtegnet den frykten som spredte seg i de greske koloniene i Jonia, en del av dem ble angrepet av kimmerierne og trakiske plyndrere.
Kimmeriernes okkupasjon av Lydia var imidlertid kortvarig, muligens grunnet at det brøt ut en pest. Mellom 637 og 626 f.Kr. ble de slått tilbake av Alyattes, en mer eller mindre legendarisk konge i Lydia. Dette nederlaget markerte slutten på kimmeriernes makt. Begrepet Gimirri ble benyttet et århundre senere i Behistuninnskriften (ca. 515 f.Kr.) som en form for babylonsk tilsvarighet til persiske Saka (skytere). Ellers forsvant kimmerierne fra de historiske kildene i vestlige Asia, og deres skjebne er ukjent. Det har blitt spekulert i om de bosatte seg Kappadokia, kjent på armensk som Գամիրք, Gamir-kʿ (det samme navnet som det opprinnelig kimmeriske hjemlandet i Mannae).
CD Nacional
Clube Desportivo Nacional er en portugisisk fotballklubb fra byen Funchal på Madeira.
Kwon Song-hwa
Kwon Song-hwa (født 5. februar 1992) er en nordkoreansk fotballspiller. Hun deltok i Sommer-OL 2012 i London for landet sitt og laget ble utslått i gruppespillet.
Nyco konversasjonsleksikon
Nyco konversasjonsleksikon ble utgitt første gang i1935 av Cappelens forlag. Andre utgaver/opplag kom i 1935. Da Cappelens forlag i 1935 lanserte Nyco konversasjonsleksikon var produktet enestående i sitt slag. Det besto av et eneste hendig bind, og sto i skarp kontrast til de massive og kostbare flerbindsverkene fra leksikonkonkurrentene Aschehoug og Gyldendal. Utgivelsen ble sponset av legemiddelfirmaet Nyegaard & Co, og fikk merkevarenavnet «Nyco» inn i leksikonets tittel, som ble solgt i shirtingsbind for ti kroner.
Modellen for ettbindsleksikonet var det nylig utkomne tyske Knaurs Konversations-Lexikon. Leksikalsk kunnskap i ett bind var ikke nytt på norsk jord, men det var nærmere femti år og en verdenskrig siden Norsk Lomme-Konversations-Lexikon ble publisert i 1891.
Mottagelsen
Det moderne mennesket ønsket rask kunnskap - og ikke minst, rimelig kunnskap. Mottagelsen i Aftenposten 26.11.1935 var overstrømmende: «Lenge har vi misunt franskmennene deres lille Hachette og tyskerne deres Knaurs' og Meyers Blitz-leksikon». Men, som de framhevet, det viktigste var prisen, bare 10 kroner, noe som gjorde at «alle hjem kunne skaffe seg det» - dette kunne bli en folkebok. Også i arbeiderpressen ble utgivelsen omfavnet. Vestfinnmark Arbeiderblad omtalte Nyco konversasjonsleksikon som «en begivenhet av rang for nutidsmennesket, ikke minst for arbeidere». Leksikonet ga utførlige opplysninger om arbeiderbevegelsen og fagbevegelsen.
Andre, som Sarpsborg blad, var opptatt av det uvante formatet. Det var bare naturlig, står det her, "at vi steiler litt når vi får se et ett binds leksikon. «Den lave prisen var nyttig for dem som ikke hadde råd til mer enn et bind, men den konsentrerte kunnskapen var nyttig også for dem som "... har et stort leksikon, men som jo ikke kan dra med sig alle bindene, for eksempel på feriereise, i studiesirkler eller på kontoret». Kritiske røster, som i Dagbladets anmeldelse av 19.12.1935 bemerket tørt at her fikk man kunnskap i teskjevis.
Markedsføring
Med økonomisk støtte fra Nyco fikk Cappelen også midler til omfattende markedsføring. Storparten av landets bokhandlere deltok i Nycos vinduskonkurranse, om å lage det beste utstillingsvindu for Nyco konversasjonsleksikon. Vinneren ble kåret like før jul i 1935. Haugesunds avis kunne meddele at Rasmus Amundsen i Sunds bokhandel stakk av med førsteprisen på 100 kroner.
Nyutgaven fra 1978 bar navnet Cap leksikon. I 1990 utkom det - som første norske leksikon tilgjengelig i nettutgave - under tittelen Cappelen Leksikon.
Nektarin
Nektarin (Prunus persica var. nucipersica) er en videreforedlet ferskensort.
I motsetning til vanlig fersken, har nektarinen et glatt skall, noe som har medført at det har vært en feilaktig oppfatning av at nektarin er en krysning mellom fersken og plomme.
Et ferskentre kan podes med nektaringrener, og også omvendt.
Den første skriftlige omtalen av nektariner er fra England i 1616, men frukten har trolig vært dyrket på et tidligere tidspunkt i Asia.
Eksterne lenker
Peach
Stian Boretti
Stian Boretti (født 20. desember 1981) er en norsk tidligere tennisspiller.
Han vant 18 NM-gull i perioden 1999–2013. Han vant kongepokalen i 1999, 2001, 2002, 2007 og 2011.
Boretti var som best ranket 375 i verden i juli 2006.
Trambulină Harghita
Trambulină Harghita er et skihoppanlegg i landsbyen Valea Strâmbă i fylket Harghita i Romania. Anlegget består av tre hoppbakker med størrelse K70, K30 og K15.
Driftsdatabase
De kalles også OLTP-databaser, og bruker databasetransaksjoner som hovedabstraksjon for å opprettholde datakonsistens som garanterer de såkalte ACID-egenskapene (atomisk, konsistent, isolert, durabel). Konsistensen til dataene er dermed garantert i tilfelle det oppstår feil eller dersom flere aksesserer dataene samtidig.
Trambulină Harghita
Valea Strâmbăs første hoppbakke ble bygd i 1935 og tålte hopp på 30-32 meter. I 1950 ble det bygd en ny hoppbakke, som fra starten av var like stor, men som med årene ble utbygd flere ganger. Etter ombygging til 60-metersbakke i 1968 og videre modernisering i 1979-80 og 1984-85, var bakken arena for to internasjonale renn i 1985. Bakken hadde en rekke nasjonale mesterskap, sist i 2006, men har siden blitt stående til forfalls og er ikke lenger brukbar.
Bakkerekorden i K70-bakken er 77,5 meter, satt av Vurtij Liskov (Romania).
Driftsdatabase
Historie
Siden begynnelsen av 1990-årene har SQL-motorer i stor grad overtatt markedet for operativ databaseprogramvare.
I 2014 var markedet for operative databasehåndteringssystemer (tidligere OLTP) under dramatisk utviklin, og både nye innovative aktører og etablerte aktører kom med støtte for den økende bruken av ustrukturerte data og NoSQL DBMS-motorer, så vel som XML-databaser og NewSQL databaser.
I 2010-årene har operasjonelle databaser i økende grad støttet arkitekturer med distribuerte databaser hvilket kan utnytte distribusjon for å gi høy tilgjengelighet og feiltoleranse ved hjelp av replikering og skaleringsevne.
I 2013 begynte Gartner å publisere Magic Quadrant-rapporter for operasjonelle databasesystemer. Dette kunne sees på som en anerkjennelse av at rollen til operasjonelle databaser i IT-industrien raskt bevegde seg fra eldre databaser til sanntids operasjonelle databaser i stand til å håndtere distribuert internett- og mobilbehov, samt et forsøkk på å svare på utfordringene med stordata.
Eksempler på databasetyper
Driftsdatabaser kan implementeres med ulike varianter av databaser:
Bruk i virksomheten
Operasjonelle databaser brukes til å lagre, administrere og spore forretningsinformasjon i sanntid. Et selskap kan for eksempel ha en operativ database som brukes til å spore lager- og varebeholdning. Når kunder bestiller produkter fra en nettbutikk kan en operativ database brukes til å holde oversikt over hvor mange varer som er solgt og når selskapet må bestille inn flere varer. En driftsdatabase lagrer informasjon om aktivitetene til en organisasjon, eksempelvis kunderelasjonshåndtering-transaksjoner eller finansielle operasjoner, i en database.
Operasjonelle databaser lar forretningen legge inn, samle og hente ut store mengder spesifikk informasjon, som for eksempel selskapets juridiske data, økonomiske data, samtaledata, ansattinformasjon, salgsdata, kundedata, data om eiendeler, med mer. En viktig egenskap ved operative databaser er muligheten til å dele informasjon på tvers av selskapet og over internett. Operasjonelle databaser kan brukes til å administrere virksomhetskritiske forretningsdata, overvåke aktiviteter, revidere mistenkelige transaksjoner eller gjennomgå historikken til en bestemt kunde. De kan også være en del av selve prosessen med å gjennomføre et kjøp, for eksempel i elektronisk handel.